Document ID: /roh_data/filtered/fineweb-2-filterrobots_roh.jsonl.gz/50219

Las lingias grossas da differentas gasettas svizras dals davos mais ed onns che tematiseschan l’instrucziun da religiun sa sumeglian: «Religion muss der Schule in Emmen fernbleiben» ha scrit la Luzerner Zeitung. «Sparprogramm mit Folgen: Religion fliegt aus dem Unterricht» èsi stà da leger en Argovia e quasi medem er en Schaffusa ed en il chantun Son Gagl. E Pilatustoday sa dumonda «Braucht es heute noch Religionsunterricht?».
Considerond che la religiun n’è betg pli centrala en il mintgadi dals uffants èsi da declerar dapli e da far punts en l’instrucziun da religiun
En plirs chantuns è l’instrucziun da religiun en ina situaziun difficila. Il pluralissem da religiuns, la mancanza d’interess e la promoziun d’auters roms èn motivs principals.
Jau chat religiun cool e jau emprend ina massa en las lecziuns, tar nus a chasa n'è quai dentant nagin tema
Quant spazi ha la religiun anc en las scolas popularas dal Grischun? Tge relaziun han noss scolars e nossas scolaras anc tar Dieu e la bibla? E tge experientschas fan els ed ellas cun l’instrucziun dal rom etica?
Per chattar ora quai avain nus visità la segunda classa primara da Mustér e sia scolasta da religiun ed etica Corina Defuns.
Igl è in bel pensum da mussar als uffants che la vita è dapli che mo quai ch’ins vesa e sa emprender